**NOTA INFORMATIVĂ**
**la proiectul de lege pentru modificarea unor acte legislative**

|  |
| --- |
| **1. Condiţiile ce au impus elaborarea proiectului de act normativ şi finalităţile urmărite** |
|  Proiectul de lege pentru modificarea unor acte legislative este elaborat de către Ministerul Finanţelor întru executarea Hotărîrii Curţii Constituţionale nr.27/2019 pentru controlul constituţionalităţii prevederilor articolelor 37 din Legea cu privire la Curtea Constituţională, 27 din Legea cu privire la Curtea Supremă de Justiţie şi 4 din Legea cu privire la organizarea şi funcţionarea Curţii de Conturi. Potrivit art. 28 1 alin. (1) al Legii nr. 317/1994 cu privire la Curtea Constituţională și a pct. 299 din Regulamentul Guvernului, aprobat prin Hotărîrea Guvernului nr. 610/2018, Guvernul are obligația ca în termen de cel mult trei luni de la data publicării hotărîrii Curții Constituționale, să înainteze Parlamentului proiectul de lege cu privire la modificarea, completarea sau abrogarea actului normativ declarat, total sau parțial, neconstituțional.  |
| **2. Principalele prevederi ale proiectului şi evidenţierea elementelor noi** |
|  Prin Hotărîrea Curţii Constituţionale nr.27/2019 au fost declarate neconstituţionale articolele 37 alin. (1) din Legea nr.317 din 13 decembrie 1994 cu privire la Curtea Constituţională, 27 alin. (1) din Legea nr.789 din 26 martie 1996 cu privire la Curtea Supremă de Justiţie şi 22 alin. (1) din Legea nr.514 din 6 iulie 1995 privind organizarea judecătorească. Totodată, Curtea a considerat să dispună revigorarea prevederilor articolului 37 alin. (1) din Legea nr.317 din 13 decembrie 1994 cu privire la Curtea Constituţională şi a articolului 22 alin. (1) teza I din Legea nr.514 din 6 iulie 1995 privind organizarea judecătorească, în forma anterioară abrogării. Prin urmare, prezentul proiect de lege are drept scop executarea Hotărîrii Curţii Constituţionale nr.27/2019 şi propune operarea următoarelor modificări: 1. Revigorarea prevederilor articolului 37 alin. (1) din Legea nr.317 din 13 decembrie 1994 cu privire la Curtea Constituţională, în forma anterioară abrogării: „(1) Curtea Constituţională are un buget propriu, care face parte integrantă din bugetul de stat”. 2. Abrogarea articolului 27 alin. (1) din Legea nr.789/1996 cu privire la Curtea Supremă de Justiţie, în urma declarării neconstituţionale de către Curtea Constituţională, dat fiind faptul că Curtea Supremă de Justiţie face parte din sistemul judecătoresc, iar norma ce ţine de bugetul instanţelor judecătoreşti se propune de a fi reflectată în Legea privind organizarea judecătorească. 3. Expunerea articolului 22 alin. (1) din Legea nr.514/1995 în noua redacţie: „(1) Instanţele judecătoreşti au un buget propriu, care face parte integrantă din bugetul de stat”, se prezintă din perspectiva respectării principiului independenţei financiare pentru instanţele judecătoreşti. |
| **3. Fundamentarea economico-financiară** |
|  Implementarea prezentului proiect de lege nu necesită cheltuieli financiare suplimentare din bugetul de stat. |
| **4. Modul de încorporare a actului în cadrul normativ în vigoare** |
|  Pentru implementarea prevederilor prezentului proiect de lege nu va fi necesară modificarea altor acte normative. |
| **5. Avizarea şi consultarea publică a proiectului** |
|  În scopul respectării prevederilor Legii nr.239/2008 privind transparenţa în procesul decizional, proiectul legii pentru modificarea unor acte legislative va fi plasat pe pagina oficială a Ministerului Finanţelor ([www.mf.gov.md](http://www.mf.gov.md)), directoriul „Transparenţă decizională”, secţiunea „Procesul decizional”.  Proiectul urmează a fi consultat cu Ministerul Justiției şi Consiliul Superior al Magistraturii. |
| **6.Constatările expertizei anticorupţie** |
|  Potrivit art.34 alin.(1) și art.35 din Legea nr.100/2017, proiectul de lege se va remite Centrului Naţional Anticorupţie pentru a fi supusă expertizei anticorupţie. |

**Viceprim-ministru,**

**Ministru al Finanțelor**  **Serghei PUȘCUȚA**